ബഹ്റൈനിലേക്ക് മയക്കുമരുന്ന് കടത്താന് ശ്രമം മൂന്ന് പ്രവാസികള് അറസ്റ്റില് മയക്കുമരുന്നും പണവും സ്വര്ണവും ഇവരില് നിന്ന് കൈയോടെ പിടികൂടിയതായി ബഹ്റൈന് ആഭ്യന്തര മന്ത്രാലയം പുറത്തിറക്കിയ പ്രസ്താവനയില് പറയുന്നു. മനാമ: ബഹ്റൈനിലേക്ക് മയക്കുമരുന്ന് കടത്താന് ശ്രമിച്ച കോസില് മൂന്ന് പ്രവാസികളെ അറസ്റ്റ് ചെയ്ത് പോലീസ്. 60,000 ദിനാര് വിലവരുന്ന ഹെറോയിനാണ് ഇവര് രാജ്യത്തേക്ക് കടത്താന് ശ്രമിച്ചതെന്ന് പോലീയ് പറയുന്നു. മയക്കുമരുന്നും പണവും സ്വര്ണവും ഇവരില് നിന്ന് കൈയോടെ പിടികൂടിയതായി ബഹ്റൈന് ആഭ്യന്തര മന്ത്രാലയം പുറത്തിറക്കിയ പ്രസ്താവനയില് പറയുന്നു. 21നും 50നും ഇടയില് പ്രായമുള്ളവരാണ് അറസ്റ്റിലായത്. പ്രതികളെക്കുറിച്ച് മറ്റൊരു വിവരവും അധികൃതര് പുറത്തിവിട്ടിട്ടില്ല. മയക്കുമരുന്ന് കടത്താനുള്ള ശ്രമം സംബന്ധിച്ച് ജനറല് ഡയറരക്ടറേറ്റ് ഓഫ് ക്രിമിനല് ഇന്വെസ്റ്റിഗേഷന് ആന്റ് ഫോറന്സിക് സയന്സിലെ ആന്റി നര്ക്കോട്ടിക് പൊലീസ് വിഭാഗത്തിന് വിവരം ലഭിക്കുകയായിരുന്നു. ശേഷം പരിശോധനയില് സാധനങ്ങള് പിടിച്ചെടുത്ത ശേഷം ഇവര്ക്കെതിരായ നിയമനടപടികള് സ്വീകരിച്ചു.